
Esselamu alejkum


Moja supruga je nedavno počela da klanja i još nije naučila sve propise i ***[dove](https://pitajucene.com/search/dove/questions/ "Pretraži pitanja o dove")***. Klanjamo zajedno (Ja kao imam).


Moje pitanje glasi: kako da postupim jer ja često ***[sabah](https://pitajucene.com/search/sabah/questions/ "Pretraži pitanja o sabah")*** i jaciju klanjam u džamiji. Ona nemože doći u džamiju jer žene nisu prisutne zbog virusa (korona). Da bi ona bila redovna u namazu moram biti i ja prisutan sa njom zbog bojazni da ne ostavi ***[namaz](https://pitajucene.com/search/Namaz/questions/ "Pretraži pitanja o namazu")***. Što znaći da i ja moram klanjati kući. Sabah i Jaciju mogu klanjati u džamiji dok ostale namaze na poslu.


Kako da postupim ja kao muškarac i da li moja supruga može napisati sve što se uči u namazu pa čitati tokom namaza dok ne nauči?


* 
* 
* 
* 
* 
* 
* 

 
Mogu li čitati sa papira tokom namaza dok ne naučim sve što se uči u namazu?

Ve alejkumus selamu ve rahmetullahi…


Svakako da može. Neka sebi olakša dok ne nauči. Ko kaže suprotno, po ovom pitanju sigurno griješi. ***[Islam](https://pitajucene.com/search/islam/questions/ "Pretraži pitanja o Islamu")*** je ***[vjera](https://pitajucene.com/search/vjera/questions/ "Pretraži pitanja o vjeri")*** olakšice i Allah želi da nam olakša, a ne da poteškoća imamo.


Bitan je njen nijet i iskrenost. Allah kod kurbana ne gleda u meso njihovo i vunu njihovu, nego u iskreno učinjena djela, radi Njegova zadovoljstva.


Može se u tu svrhu poslužiti i savremenim aplikacijama koje se nalaze po internetu i mogu se instalirati na telefon. Sve što se od nje traži jeste da požuri i da se ne ***[igra](https://pitajucene.com/search/igra/questions/ "Pretraži pitanja o igrama")*** sa ovim, dakle da nastoji što prije naučiti kako bi mogla obaviti ***[namaz](https://pitajucene.com/search/Namaz/questions/ "Pretraži pitanja o namazu")*** bez papira ili telefona…


Allah da olakša, i On najbolje zna.


